Diari Oficial de la Generalitat Valenciana


Sumari del DOGV 3103, del 20-10-1997 (1997/10880)

DECRET 262/1997, de 14 d'octubre, del Govern Valencià, pel qual es crea un conservatori professional de música a Oliva.
-----------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/10/14/262/dof/vci/html**

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10285


Data del document
:   14-10-1997

Organisme emissor
:   Conselleria de Cultura, Educació i Ciència

Tipus de document
:   Decret

3509 DECRET 262/1997, de 14 d'octubre, del Govern Valencià, pel qual es crea un conservatori professional de música a Oliva. [97/X10927]
  
A la comarca de la Safor no hi ha cap conservatori de música, a pesar de ser una comarca amb més de 100.000 habitants, amb fort arrelament de la tradició musical que s'evidencia en una sòlida infraestructura formada per un centre autoritzat de música a la ciutat de Gandia, Mestre Baldoví, i 13 escoles de música, inscrites com a tals en el Registre de Centres Docents, a Ador, Almoines, Beniarjó, Gandia, la Font d'En Carròs, Miramar, Oliva, Potries, Real de Gandia, Simat de la Valldigna, Tavernes de la Valldigna, Xeraco i Xeresa. A més a més hi ha 15 societats musicals a Alfauir, l'Alqueria de la Comtessa, Barx, Bellreguard, Benifairó de la Valldigna, Daimús, Gandia (2 societats), Oliva (2 societats), Piles, Potries, Real de Gandia, Rótova i Villalonga.
  
La citada infraestructura justifica absolutament l'existència d'un conservatori professional de música a la comarca, la seu del s'ha estimat convenient localitzar a Oliva.
  
L'Ajuntament d'Oliva, en la sessió plenària del dia 31 d'octubre de 1996, va acordar cedir a la Generalitat Valenciana un solar de 4.131 metres quadrats al carrer de Calixt III per a la construcció d'un conservatori de música.
  
En compliment d'allò que s'ha establit en l'article 17 de la Llei Orgànica 8/1985, de 3 de juliol, Reguladora del Dret a d'Educació, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 14 d'octubre de 1997,
  
DECRETE
  
Article 1
  
Es crea el centre docent següent:
  
Província: València
  
Municipi: Oliva
  
Domicili provisional: carrer alcalde Juan Sancho, s/n.
  
Domicili definitiu: carrer Calixt III, s/n
  
Codi: 16562348.
  
Denominació: conservatori professional
  
Capacitat: 270 llocs escolars
  
Ensenyaments: musicals de grau elemental i mitjà.
  
Article 2
  
El conservatori creat iniciarà la seua activitat acadèmica el curs escolar 1997/1998 i impartirà els ensenyaments de grau elemental establerts en el títol II de la Llei Orgànica 1/1990, de 3 d'octubre, d'Ordenació General del Sistema Educatiu que a continuació s'indiquen: Clarinet, Contrabaix, Fagot, Flauta, Guitarra, Oboè, Percussió, Piano, Saxòfon, Trombó i similars, Trompa, Trompeta, Viola, Violí i Violoncel.
  
Article 3
  
Així mateix, a partir del curs escolar 1997/1998, s'iniciarà el grau mitjà dels ensenyaments citats en l'article anterior. La implantació s'efectuarà curs a curs.
  
DISPOSICIÓ ADDICIONAL
  
L'establert en aquest decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures que siguen necessàries per al compliment i desenvolupament d'allò que s'ha establit en aquest decret, així com per a modificar, si s'escau, el domicili, la denominació, els ensenyaments autoritzats, la capacitat i la configuració del centre.
  
Segona
  
Aquest decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics atendran allò que s'hi estableix.
  
València, 14 d'octubre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ


Còpia Permalink ELI